CELEX: 32006R2017
Language: bg
Date: 2006-12-20 00:00:00
Title: Регламент (EО) № 2017/2006 на Комисията от 20 декември 2006 година за изменение на Регламент (ЕО) № 51/2006 на Съвета по отношение на ограниченията върху улова на запасите от норвежки паут в зони IIa (води на ЕО), IIIa и IV (води на ЕО) на ICES

Важна правна забележка

|

32006R2017

Официален вестник n° L 384 , 29/12/2006 стр. 0044 - 0045

		Регламент (EО) № 2017/2006 на Комисиятаот 20 декември 2006 годиназа изменение на Регламент (ЕО) № 51/2006 на Съвета по отношение на ограниченията върху улова на запасите от норвежки паут в зони IIa (води на ЕО), IIIa и IV (води на ЕО) на ICESКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 51/2006 на Съвета от 22 декември 2005 г. за определяне риболовните възможности през 2006 г. и съответните условия по отношение на някои рибни запаси и групи рибни запаси, приложими във водите на Общността и по отношение корабите на Общността във води, за които се изискват ограничения върху улова [1], и по-специално член 5, параграф 7 от него,като има предвид, че:(1) Съгласно член 5, параграф 7 от Регламент (ЕО) № 51/2006 Комисията може да ревизира ограниченията върху улова на запасите от норвежки паут в зони IIa (води на ЕО), IIIa и IV (води на ЕО) на ICES в светлината на научната информация, събрана през първата половина на 2006 г.(2) Следвайки новите научни препоръки на Международния съвет за изследване на морето (ICES), а също и на Научния, технически и икономически комитет за рибарството (НТИКР), бяха установени нови ограничения за запасите от норвежки паут в зони IIa (води на ЕО), IIIa и IV (води на ЕО) на ICES от Регламент (ЕО) № 1259/2006 на Комисията за изменение на Регламент (ЕО) № 51/2006 [2].(3) Норвежкият паут е запас в Северно море, който се поделя с Норвегия, но който понастоящем не се управлява съвместно от двете страни.(4) След приемане на Регламент (ЕО) № 1259/2006 Общността проведе консултации с Норвегия, които не доведоха до споразумение между Норвегия и Общността по отношение на разпределението на този запас за 2006 г.(5) При липсата на решение за разпределение между Норвегия и Общността за този запас и като признава факта, че Норвегия следва да бъде в състояние да улови част от общия допустим улов (ТАС), препоръчан от ICES и НТИКР, Общността следва да определи самостоятелно ограничение на Общността за улов, който да бъде по-малък от препоръчания ТАС.(6) Самостоятелното ограничение за улов на Общността следва да се фиксира на ниво 75 % от препоръчания ТАС. Този процент съответства на дела на Общността от общите улови на този запас през последните пет години и представлява оцененият запас в зоната, изчислен чрез данните от изследването, получени през последните години. Все пак този подход не следва да накърнява позицията на Общността по отношение на бъдещи преговори с Норвегия за разпределението.(7) Приложение IA към Регламент № 51/2006 следва съответно да бъде изменено.(8) Мерките, предвидени в настоящия регламент, са в съответствие със становището на Комитета по рибарство и аквакултури,ПРИЕ НАСТОЯЩИЯ РЕГЛАМЕНТ:Член 1Приложение IA към Регламент (ЕО) № 51/2006 се изменя в съответствие с приложението към настоящия регламент.Член 2Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 декември 2006 година.За КомисиятаJoe BorgЧлен на Комисията[1] ОВ L 16, 20.1.2006 г., стр. 1. Регламент, последно изменен с Регламент (ЕО) № 1782/2006 (ОВ L 345, 8.12.2006 г., стр. 10).[2] ОВ L 229, 23.8.2006 г., стр. 3.--------------------------------------------------ПРИЛОЖЕНИЕПриложение IA към Регламент (ЕО) № 51/2006 се изменя, както следва:Вписването относно норвежки паут в зони IIa (води на ЕО), IIIa и IV (води на ЕО) се заменя със следното:"ВидовеНорвежки паутTrisopterus esmarki | ЗонаIIa (води на ЕО), IIIa, IV (води на ЕО)NOP/2A3A4 |Дания | 70185 | Аналитичен ТАС. Член 3 от Регламент (ЕО) № 847/96 не се прилага. Член 4 от Регламент (ЕО) № 847/96 не се прилага. Член 5, параграф 2 от Регламент (ЕО) № 847/96 се прилага. |Германия | 13 |Нидерландия | 52 |EО | 70250 |Норвегия | 1000 [1] |ТАС | Не се прилага |[1] Тази квота може да се лови в участък VIa, северно от 56°30′N."--------------------------------------------------